Case ID: 1004100
Sentence 0: İŞİN HALLARİ: Sumqayıt şəhər Məhkəməsinin 12 oktyabr 2018-ci il tarixli hökmü ilə Məhkum təqsirli bilinib məhkum edilmişdir ona görə ki, o, istintaqa məlum olmayan mənbədən satış məqsədi olmadan, qanunsuz olaraq, şəxsi istehlak miqdarından artıq miqdarda yəni 485 qram narkotik vasitə qurudulmuş marixuananı əldə edib üzərində saxlayaraq daşımış, 21.06.2018-cı ildə, saat 1359-da Sumqayıt şəhəri 5-ci məhəllə ərazisində Sumqayıt ŞPİ-nin 4-cü PB-nin əməkdaşları tərəfindən saxlanılaraq üzərinə şəxsi axtarış aparılarkən Məhkum sağ əlində olan qara rəngli sellofan torbada çəkisi 485 qram narkotik vasitə olan qurudulmuş marixuana aşkar edilərək götürülmüşdür.Hökmdən Məhkum tərəfindən verilmiş apellyasiya şikayətinə əsasən işə baxan Sumqayıt Apellyasiya Məhkəməsinin Cinayət kollegiyasının (sədrlik edən hakim F.G.Zeynallı, hakimlər V.C.Cəfərov və M.Ə.Rzayevdən ibarət tərkibdə) 27 noyabr 2018-ci il tarixli qərarı ilə Sumqayıt şəhər Məhkəməsinin 12 oktyabr 2018-ci il tarixli hökmü dəyişdirilmədən saxlanılmış, apellyasiya şikayəti təmin edilməmişdir.